Tobi Se Pesto- & Ertjiesop - Food & drink
Met somer wat oornag die duvet van ons lywe kom afruk het, is daar niks beter as 'n lekker somersop nie.
Ons het grootgeword met groentesop met stukke wortels wat dryf soos lyke op die Ghandirivier. Of Ouma se ertjiesop wat so dik was, jy't 'n keelgat soos 'n stormwaterpyp nodig gehad. Tobi Se Pesto- & Ertjiesop
Hierdie resep van my is lig en kan warm of koud bedien word! En jy het net 'n pak gevrieste ertjies nodig wat daar altyd in jou vrieskas moet wees vir wanneer die president dalk gaan praat.
Pesto- & Ertjiesop
375 gevriesde ertjies
½ t suurlemoensap
Maak die ketel vol en kook jou water. Dis die vinnigste. Gooi die kookwater in 'n pot.
Voeg die gevriesde ertjies, sprietuie, sout en suurlemoensap by en laat hulle lekker borrel vir so 10 min.
Haal die sprietuie uit en gooi alles in die voedselverwerker saam met die Pesto en meng goed. (Laat net eers effens afkoel, anders bou daar drukking op soos 'n bloedklont in 'n ouetehuis, en dan skiet jou storie dak toe!)
Bedien met vars kruie en baie swartpeper.
TIP: EK maak dit lank voor die gaste arriveer en gooi dit in 'n koffiefles om warm te bly. Dis dan malik en vinnig om net in die sopbakkies te gooi. Elders kan jy dit laat afkoel in die yskas en as 'n kouesop voorsit. Beide is heerlik.